Josip Manolić, drugi predsjednik Vlade RH
**Druga Vlada Republike Hrvatske** je saziv Vlade Republike Hrvatske u periodu od **24. kolovoza 1990.** do **17. srpnja 1991**. Predsjednik Vlade bio je **Josip Manolić**. Njenj mandat su obilježili neki od najvažnijih događaja u modernoj hrvatskoj povijesti, prije svega vezanih uz raspad SFRJ i proces stvaranja Hrvatske kao suverene i neovisne države, ali i dramatični događaji koji će na kraju dovesti do Domovinskog rata.

Izabrao je isti saziv Hrvatskog sabora kao i prethodnu vladu, a u kome je HDZ imala aposlutnu većinu, te je, kao i prethodna bila većinska, odnosno jednostranačka vlada, te je velikim dijelom naslijedila njene kadrove. Okolnosti u kojima je izabrana su, međutim, bile dramatične; samo nekoliko dana prije je na područjima Hrvatske sa srpskom većinom izbila Balvan revolucija, a JNA počela stavljati do znanja da će spriječiti pokušaje hrvatskih vlasti da na pobunjenim područjima uspostavi red. Hrvatske vlasti na čelu s predsjedniko Tuđmanom su izborom nove vlade namjeravali simbolički pokazati da se Hrvatska, tada još uvijek formalno jedna od republika SFRJ, s time ne slaže. Dotadašnji premijer Stipe Mesić je izabran za hrvatskog člana Predsjedništva SFRJ, nakon što je odlukom Sabora bio smijenjen Stipe Šuvar, a za novog premijera je izabran Manolić. Jedna od najvažnijih kadrovskih promjena je, pak, bio dolazak Martina Špegelja na mjesto ministra obrane; on je, kao nedavno umirovljeni general JNA i kandidat SKH-SDP na prvim demokratskim izborima trebao signalizirati spremnost hrvatske vlade da se počne sa pripremama za eventualni oružani sukob, koji bi uključio i odupiranje JNA, kao i da bi tome mogli doprinijeti i kadrovi koji su donedavno bili dio jugoslavenskog komunističkog establišmenta. Ti su napori, koji su išli paralelno sa radikalizacijom dijela srpske zajednice i nizom oružanih incidenata koji će u ljeto 1991. dovesti do krvoprolića, doveli do stvaranja Zbora narodne garde kao nukleusa buduće Hrvatske vojske.

Kada je krajem 1990. godine u Hrvatskoj donesen novi, tzv. Božićni ustav, njime je uveden tzv. polupredsjednički sustav te je Manolićeve vlada postala formalno odgovorna ne samo saboru, nego i predsjedniku, te je time velikim dijelom izgubila svoj formalni autoritet, uglavnom sprovodeći odluke koje je prije toga bio donio Tuđman. Za vrijeme njenog mandata je Hrvatska održala 19. svibnja 1991. referendum o nezavisnosti, a potom je 25. lipnja proglasila, istovremeno sa susjednom Slovenije. U obje države je to dovelo do oružanog sukoba; za razliku od Slovenije, čija je Teritorijalna obrana uspjela brzo poraziti JNA, u Hrvatskoj se to nije dogodilo, te je sukob počeo sve sporo, ali neumitno eskalirati. Odmah na samom početku je Špegelj smijenjen s mjesta ministra obrane, isto kao i ministar unutarnjih poslova Josip Boljkovac. Njih su zamijenili kratoktrajni ministri Šime Đodan i Onesin Cvitan, koji će također i sami brzo biti smijenjeni.

Ozbiljnost situacije, u kojoj su hrvatske vlasti počele gubiti teritoriju, je potakla Tuđmana i HDZ da sastave novu vladu, koja će postati poznata kao tzv. Vlada demokratskog jedinstva na čelu s Franjom Gregurićem.

Sastav
------

| Ime i prezime | Funkcija | Vrijeme obnašanja dužnosti |
| --- | --- | --- |
| **Josip Manolić** | predsjednik | 24. kolovoza 1990. do 17. srpnja 1991. |
| **Bernardo Jurlina** | potpredsjednik Vlade | 24. kolovoza 1990. do 17. srpnja 1991. |
| ministar rada, socijalne skrbi i obitelji |  |
| dr sc. **Franjo Gregurić** | potpredsjednik Vlade | 8. studenog 1990. do 17. srpnja 1991. |
| dr. sc. **Mate Babić** | potpredsjednik Vlade | 24. kolovoza 1990. do 8. studenog 1990. |
| dr. sc. **Milan Ramljak** | potpredsjednik Vlade | 24. kolovoza 1990. do 17. srpnja 1991. |
| dr. sc. **Stjepan Zdunić** | ministar društvenog planiranja |  |
| dr. sc. **Božo Udovičić** | ministar energetike i industrije |  |
| dr. sc. **Marijan Hanžeković** | ministar financija |  |
| **Milan Hrnjak** | ministar građevinarstva, stambeno-komunalnih poslova i zaštite čovjekove okoline |  |
| **Hrvoje Hitrec** | ministar informiranja |  |
| **Milovan Šibl** | ministar informiranja |  |
| dr. sc. **Davorin Rudolf** | ministar inozemnih poslova | 3. svibnja do 17. srpnja 1991. |
| ministar pomorstva | 3. svibnja do 17. srpnja 1991. |
| dr. sc. **Frane Vinko Golem** | ministar inozemnih poslova |  |
| mr. sc. **Zdravko Mršić** | ministar inozemnih poslova |  |
| ministar u Vladi |  |
| dr. sc. **Šime Đodan** | ministar obrane |  |
| **Ivan Tarnaj** | ministar poljoprivrede, šumarstva i vodoprivrede |  |
| dr. sc. **Branko Babac** | ministar pravosuđa i uprave |  |
| dr. sc. **Josip Božičević** | ministar prometa i veza |  |
| akademik **Vlatko Pavletić** | ministar prosvjete, kulture i športa |  |
| **Marin Črnja** | ministar rada, boračkih i invalidskih pitanja |  |
| mr. sc. **Petar Kriste** | ministar robnog prometa |  |
| **Janko Vranyczany-Dobrinović** | ministar turizma |  |
| dr. sc. **Zvonimir Medvedović** | ministar u Vladi |  |
| **Dragutin Kalogjera** | ministar u Vladi |  |
| **Gojko Šušak** | ministar u Vladi |  |
| dr. sc. **Onesin Cvitan** | ministar unutarnjih poslova |  |
| **Josip Boljkovac** | ministar unutarnjih poslova |  |
| **Branko Bergman** | ministar vodoprivrede |  |
| general pukovnik **Martin Špegelj** | ministar za narodnu obranu |  |
| dr. sc. **Andrija Hebrang** | ministar zdravstva |  |
| dr. sc. **Osman Muftić** | ministar znanosti, tehnologije i informatike |  |
| **Vjenceslav Cvitan** | tajnik Vlade |  |

Povezano
--------

* Vlada Republike Hrvatske
* Popis hrvatskih predsjednika Vlade
* Predsjednik Vlade Republike Hrvatske

Vanjske veze
------------

* Kronologije Vlade RH Arhivirano 2007-07-01 na Wayback Machine-u
* Vlada RH Arhivirano 2007-06-11 na Wayback Machine-u

| * p
* r
* u
Premijeri Hrvatske |
| --- |
| Narodna/Socijalistička Republika Hrvatska (1945-1990) | Socialist Republic of CroatiaSocialist Republic of Croatia
* Bakarić
* Blažević
* Brkić
* Špiljak
* Dabčević-Kučar
* Haramija
* Perišin
* Sirotković
* Fleković
* Marković
* Milović
 |
| Republika Hrvatska (od 1990.) | Republic of CroatiaRepublic of Croatia
* Mesić (kabinet)
* Manolić (kabinet)
* Gregurić (kabinet)
* Šarinić (kabinet)
* Valentić (kabinet)
* Mateša (kabinet)
* Račan(I kabinet)
* Sanader
* Kosor
* Milanović
* Orešković
* Plenković
 |